b'\n_START_ARTICLE_\nIvan Franke\n_START_SECTION_\n\xc5\xbdivljenje in delo\n_START_PARAGRAPH_\nFranke je znan kot realisti\xc4\x8dni portretist in krajinar. Njegova prva u\xc4\x8ditelja v Ljubljani sta bila Jo\xc5\xbeef Kogov\xc5\xa1ek in Franz Kurz zum Thurn und Goldenstein. \xc5\xa0tudij je nato od leta 1863 do 1866 nadaljeval na dunajski akademiji, od 1868 do 1873 pa na akademiji v Benetkah. Po naro\xc4\x8dilu ruske knjeginje \xc5\xbdokovske je 1873 potoval na Kitajsko in se \xc5\xa1e istega leta naselil v Ljubljani._NEWLINE_Kot znanstveni prou\xc4\x8devalec doma\xc4\x8dih umetnostnih spomenikov in mednarodno priznan strokovnjak v ribogojstvu je objavil mnogo \xc5\xa1tudij, \xc4\x8dlankov in poro\xc4\x8dil v slovenskem in nem\xc5\xa1kem jeziku. V Sloveniji je organiziral ve\xc4\x8d umetnih vali\xc5\xa1\xc4\x8d rib._NEWLINE_V cerkvenih motivih se je naslonil na poznorenesan\xc4\x8dne bene\xc5\xa1ke mojstre, kar je bilo za tisti \xc4\x8das dokaj nazadnja\xc5\xa1ko v slikarstvu. Objavljal je \xc4\x8dlanke o slikarstvu, konservatorstvu in ribolovu. (Umetno Ribarstvo-1886)'